|  |
| --- |
| „**Дабици**" |
|  |
| 
 |
| **Местоположба** | 41°47′7″N 21°43′2″E﻿ / ﻿41.78528° СГШ; 21.71722° ИГД﻿ / 41.78528; 21.71722Координати: 41°47′7″N 21°43′2″E﻿ / ﻿41.78528° СГШ; 21.71722° ИГД﻿ / 41.78528; 21.71722 |
| Основни податоци |
| **Место** | Сопот (Велешко) |
| **Општина** | Велес |
| **Тип** |  тумул

 |
| **Период** | железно време |
| **Портал „Археологија"** |

 

**Дабици** — археолошко наоѓалиште во атарот на селото Сопот, Македонија. Наоѓалиштето претставува тумули од железно време.

На 1 км источно од селото и на 2 км од утврдувањето Сопотско Кале, од обете страни на патот Скопје-Велес се среќаваат тумули, со особена концентрација на десната, поточно јужната страна од автопатот. Многубројни наоди од керамика, бронзен накит и железно оружје, откупени за Народниот музеј во Велес, се пронајдени при обработувањето на земјата. По контролните ископувања на Народниот музеј од Велес, во 1985 година на овој локалитет се изведени 4 истражувачки кампањи од страна на Музејот на Македонија. Откриени се вкупно 11 тумули со вкупно 40 гробни целости од VII и VI век пред н.е. Погребувањата во Дабици се организирани во родовски тумули, под кои се среќаваат околу 2 до 7 закопувања. Тумулите имаат пречник од 5 до 9 м во основата и височина до 1 м, прстенест ограден ѕид од покрупни камења и структура на насипот од земја и камен. Гробните конструкции имаат ориентација север-југ, градени се од аморфни камења и покриени со танки камени плочи. Покојниците се инхумирани. Врз основа на хронолошките и културните вредности на археолошките наоди, некрополата во Дабици ги поврзува локалните особености на Брегалничко и Повардарјето во железното време, поточно културните манифестации на овие два региона во VII и VI век пред н.е. Наодите се чуваат во Народниот музеј во Велес и во Музејот на Македонија во Скопје.

Поврзано
--------

* Список на археолошки наоѓалишта во Велешко.

Наводи
------

1. ↑  Грозданов, Цветан; Коцо, Димче; и др. (1996). *Археолошка карта на Република Македонија. Т. 2*. Скопје: МАНУ. стр. 82. ISBN 9989-649-28-6.

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * п
* р
* у
Археолошки наоѓалишта во Општина Велес |
| --- |
|  |
|  | 
Солиште (Белештевица)  •  Винарска Визба (Велес)  •  Кале (Велес)  •  Петрова Чешма (Велес)  •  Багреми (Горно Каласлари)  •  Мери (Горно Каласлари)  •  Тумба (Долно Каласлари)  •  Чука (Долно Каласлари)  •  Порцеланова (Долно Оризари)  •  Свилара (Долно Оризари)  •  Инџерлак (Иванковци)  •  Чука Јанаклак (Иванковци)  •  Огради (Кумарино)  •  Рупи (Кумарино)  •  Чучка Чешма (Лугунци)  •  Милински Дол (Мамутчево)  •  Бела Вода (Новачани)  •  Макаровец - Пештера (Ораовец)  •  Кале - Градиште (Отовица)  •  Теќе (Отовица)  •  Грамаѓе (Раштани)  •  Каменика (Раштани)  •  Корија (Раштани)  •  Латински Гробови (Раштани)  •  Мраморје (Раштани)  •  Гумења (Рудник)  •  Каменица (Рудник)  •  Долни Сливник (Сливник)  •  Кале (С’лп)  •  Вршник (Сојаклари)  •  Џамаларски Гробови (Сојаклари)  •  Дабици (Сопот)  •  Кале (Сопот)  •  Белушка (Црквино) •  Венуле (Црквино)  •  Габер (Црквино)  •  Селска Црква (Црквино)  •  Кула (Чалошево)  •  Црквиште (Џидимирци)  •  Џидимирци (Џидимирци) |  |
|  |
| Дел од темата: *Археолошки наоѓалишта во Велешко* |

 |